Diari Oficial de la Generalitat Valenciana


Sumari del DOGV 6210, del 19-02-2010 (2010/1818)

RESOLUCIÓ de 28 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Galvanizadora Valenciana, SA (Galesa), per a les seues instal·lacions de recobriment de metalls ubicades al polígon industrial Castilla, carrer del Vial, número 2, del terme municipal de Cheste.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6210

Data del DOGV
:   19-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1818


Data del document
:   28-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 28 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Galvanizadora Valenciana, SA (Galesa), per a les seues instal·lacions de recobriment de metalls ubicades al polígon industrial Castilla, carrer del Vial, número 2, del terme municipal de Cheste. [2010/1818]  
Vist l'expedient 028/08 IPPC, incoat a instàncies de Mariano José Hervás Barrio, en representació de l'empresa Galvanizadora Valenciana, SA (Galesa), amb CIF K18483761 i domicili social al polígon industrial Castilla, carrer del Vial, número 2, del terme municipal de Cheste (València), s'emet aquesta proposta de resolució de conformitat amb els següents  
Antecedents de fet  
Primer. Amb data 27 de febrer de 2008 el director general per al Canvi Climàtic va dictar una resolució per la qual es concedia l'autorització ambiental integrada a Galvanizadora Valenciana, SA (Galesa), amb el número 131-08/AAI/CV, per a les seues instal·lacions de recobriment de metalls ubicades al polígon industrial Castilla, carrer del Vial, número 2, del terme municipal de Cheste (València).  
Segon. Amb data 12 de maig de 2008 es va rebre al Registre General de la Conselleria de Medi Ambient, Aigua, Urbanisme i Habitatge una sol·licitud de Mariano José Hervás Barrio, en representació de l'empresa Galvanizadora Valenciana, SA (Galesa), en la qual es comunicava el projecte de modificació de les instal·lacions recollides en l'autorització ambiental integrada 131-08/AAI/CV.  
A la sol·licitud s'adjunta una memòria justificativa de la modificació com a no substancial.  
Tercer. Una vegada analitzada la documentació presentada, es conclou que la modificació projectada consisteix en l'execució d'una nau coberta per a l'emmagatzematge de productes de ferro i acer, la qual cosa comportarà bàsicament un augment de la superfície edificada. No obstant això, la modificació implica una sèrie de canvis en l'autorització ambiental integrada concedida, que comporta la necessitat de tramitar una modificació d'ofici d'aquesta autorització, i consegüentment demanar un informe a l'Ajuntament corresponent, com també a qualsevol altre òrgan que es considere convenient, no podent dur-se a terme la modificació proposada fins que no es concloga aquest procediment i s'aprove la modificació mitjançant una resolució expressa.  
Quart. Amb data 24 de juny de 2008 es va sol·licitar un informe a l'Ajuntament de Cheste, i el dia 28 de juliol de 2008 se'n va rebre un informe favorable.   
Cinqué. Amb data 23 d'octubre de 2008, es va notificar a l'interessat el tràmit d'audiència relatiu a la resolució de la modificació d'ofici de l'autorització ambiental integrada, perquè en el termini de deu dies hàbils poguera al·legar i presentar els documents i les justificacions que considerara pertinents. Consta en l'expedient el justificant de recepció de 3 de novembre, i com que no es va obtenir cap resposta per part de l'empresa, es van prosseguir les actuacions.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les Conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Modificar la Resolució de 27 de febrer de 2008 per la qual s'atorgava l'autorització ambiental integrada a l'empresa Galvanizadora Valenciana, SA (Galesa), en els punts següents:  
2. Soroll  
Cal adoptar les mesures necessàries per a complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors que estableix la Llei 7/2002 per a zones d'ús industrial són:  
  
En un termini inferior a tres mesos després de l'execució de la nau coberta per a l'emmagatzematge de productes de ferro i acer, i com a mínim cada cinc anys, cal fer una auditoria acústica de tota la factoria, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació, per a la qual cosa s'han de fer mesuraments del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i pels informes complets d'aquestes.  
Segon  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
- Certificat visat del tècnic director de l'execució del projecte, en el qual s'ha d'acreditar que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 28 d'abril de 2009.- El director general per al Canvi Climàtic: Jorge Lamparero Lázaro.